**Սոնյա Բրանտինգ-Վեստերստոլ** (շվեդ.՝ Sonja Branting-Westerståhl, ծննդյամբ՝ Բրանտինգ, շվեդ.՝ Branting, սեպտեմբերի 15, 1890(1890-09-15), Ադոլֆ Ֆրեդրիկ, Ստոկհոլմ, Ստոկհոլմի լեն, Շվեդիա - հուլիսի 18, 1981(1981-07-18), Գուստավ Վազա, Ստոկհոլմ, Ստոկհոլմի լեն, Շվեդիա), շվեդ փաստաբան և քաղաքական գործիչ։ Շվեդիայի առաջին կին փաստաբաններից մեկը, ընտանեկան իրավունքի մասնագետ։ Սոցիալ-դեմոկրատական կուսակցության անդամ, 1930-40-ականներին ակտիվ քարոզարշավ է կազմակերպել ծայրահեղ աջ քաղաքականության սպառնալիքի վերաբերյալ։ 1948 թվականին կարճ ժամանակ եղել է Ռիքսդագի ստորին պալատի անդամ։

Կենսագրություն
--------------

Սոնյա Բրանտինգը ծնվել է 1890 թվականի սեպտեմբերի 15-ին, Կարլ Յալմար Բրանտինգի և նրա կնոջ Աննա Բրանտինգի ընտանիքում (ծննդյամբ՝ Յադերին, շվեդ.՝ Jäderin): Նրա հայրը Շվեդիայի Սոցիալ-դեմոկրատական բանվորական կուսակցության առաջնորդն էր, որը երեք անգամ զբաղեցրել էր երկրի վարչապետի պաշտոնը, ավելի ուշ արժանացել է Խաղաղության Նոբելյան մրցանակի (1921), մայրը եղել է գրող և լրագրող։ Մինչև 1909 թվականը Սոնյան սովորել է Պալմգրենի դպրոցում, որն ավարտելուց հետո սովորել է իրավաբանություն և 1916 թվականին ստացել է իրավաբանի դիպլոմ։ Համալսարանում ուսման ընթացքում Բրանտինգը ծանոթացել է իր ապագա ամուսնու՝ Օլոֆ Վեստերստոլի (շվեդ.՝ Olof Westerståhl) հետ, ով այդ ժամանակ նույնպես իրավաբանություն էր սովորում։ 1914 թվականին նրանք ամուսնացել են, այնուհետև ունեցել մեկ երեխա՝ Յորգենին (շվեդ.՝ Jörgen), որը հետագայում դարձել է քաղաքագետ։

Համալսարանն ավարտելուց հետո Բրանտինգ-Ուեսթերստոլը աշխատել է Ստոկհոլմի քաղաքային իրավաբանական ծառայությունում, բայց 1927 թվականին նա բացել է իր սեփական գրասենյակը (ամուսնու հետ միասին)։ Մասնագիտանալով ընտանեկան իրավունքի բնագավառում՝ 1930 թվականին ստացել է փաստաբանի կոչում։

Իրավաբանական կարիերայից բացի, Բրանթինգ-Վեսթերստոլը գնացել է ծնողների հետքերով՝ դառնալով հասարակական և քաղաքական ակտիվիստ, ֆեմինիստական շարժման անդամ։ Բացի այդ, Սոնյան անդամակցել է Շվեդիայի Սոցիալ-դեմոկրատական բանվորական կուսակցությանը, որը հիմնադրվել էր նրա հոր կողմից, իսկ 1936-1952 թվականներին եղել է Սոցիալ-դեմոկրատական կանանց կազմակերպության գործադիր խորհրդի անդամ։

1930-ականների ընթացքում Բրանտինգ Վեստերստոլը ակտիվորեն մասնակցել է նացիստական գաղափարախոսության վտանգների վերաբերյալ հասարակության իրազեկվածության բարձրացմանը։ 1935 թվականին, իր գործունեության շրջանակներում, նա մեկնել է Միացյալ Նահանգներ, որտեղ իր մտահոգություններն է արտահայտել տոտալիտարիզմի սպառնալիքի և 1936 թվականի ամառային Օլիմպիական խաղերը Բեռլինում անցկացնելու դեմ ուղղված արշավների վերաբերյալ։ Բրանտինգ Վեստերստոլը նաև հրապարակայնորեն աջակցել է Իսպանիայի քաղաքացիական պատերազմի զոհերին, որպես միջազգային պատվիրակության անդամ, նա ստուգել է փախստականների ճամբարները Ֆրանսիայում և Աֆրիկայում։

Պատերազմից հետո շարունակել է քաղաքական ակտիվություն դրսևորել, 1948 թվականին եղել է Սոցիալ-դեմոկրատական կուսակցությունից Ռիքսագի ստորին պալատի անդամ։

Ընտրյալ երկեր
-------------

* Branting-Westerståhl, Sonja. (1936) Kvinnor! Se utåt!. Stockholm.
* Branting-Westerståhl, Sonja. (1935) "Vem söker skilsmässa?". Hertha. (22)3. pp. 67–70.

Ծանոթագրություններ
------------------

1. 1 2 3 4 5 6  Շվեդիայի մահվան գիրքը
2. 1 2 3 4 5 6  Adolf Fredriks kyrkoarkiv, Födelse- och dopböcker, huvudserie, SE/SSA/0001/C I a/16 (1890-1891), bildid: 00028284\_00160 — P. 157.
3. 1 2 3 4 5 6 7 8 9 10 11  Two-Chamber Parliament 1867–1970. — 1985.
4. 1 2  Swedish Census 1890 (շվեդերեն) — Riksarkivet.
5. ↑  *Harnesk, Paul* Vem är Vem?. — Stockholm: Vem är Vem Bokförlag, 1945.
6. 1 2 3  Wetterberg, Christina Carlsson. «Sonja Branting-Westerståhl». *Svenskt kvinnobiografiskt lexikon*. Translated by Alexia Grosjean.
7. ↑  *Cook, Chris* The Routledge Guide to European Political Archives: Sources since 1945. — London: Routledge, 2012. — С. 27. — ISBN 978-0-2031-4725-2
8. 1 2  *Ståhl, Margareta* Inventory - Women’s archives at the Labour Movement Archives and Library. — Stockholm: ARAB, 1980. — С. 7.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Չափորոշչային վերահսկողություն | BNF: 158800795 · ISNI: 0000000054853894 · LIBRIS: 42703 · VIAF: 49213598 · WorldCat VIAF: 49213598 |

 |